ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 30/2561เรื่อง หลักเกณฑ์ในรายละเอียดเกี่ยวกับการนําเทคโนโลยี เพื่อการติดต่อและให้บริการแก่ลูกค้ามาใช้ ในการประกอบธุรกิจ อาศัยอํานาจตามความในข้อ 5(1) ประกอบกับข้อ 13 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 51/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 13 กรกฎาคม พ.ศ. 2558 ข้อ 12(2) (3) (3/1) (5) (6) และ (11) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 สํานักงานออกประกาศไว้ดังต่อไปนี้ ข้อ ๑ ในประกาศนี้"เทคโนโลยีเพื่อการติดต่อและให้บริการแก่ลูกค้า" หมายความว่า เทคโนโลยีที่เกิดจากการใช้อัลกอริทึม (algorithm) หรือวิธีการอื่นใดในทํานองเดียวกัน เพื่อการวิเคราะห์ แนะนํา หรือตัดสินใจในการลงทุนของผู้ประกอบธุรกิจ ไม่ว่าทั้งหมดหรือแต่บางส่วน "อัลกอริทึม" (algorithm) หมายความว่า ขั้นตอนและวิธีการในการประมวลผลเพื่อหาผลลัพธ์ที่ชัดเจนด้วยระบบคอมพิวเตอร์ หรือวิธีการอื่นใดในทํานองเดียวกัน "ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 คําว่า "ผู้จัดการกองทุน" และ "นักวิเคราะห์การลงทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคคลในธุรกิจตลาดทุนข้อ ๒ ประกาศนี้ให้ใช้บังคับกับผู้ประกอบธุรกิจที่นําเทคโนโลยีเพื่อการติดต่อและให้บริการแก่ลูกค้ามาใช้ เพื่อเพิ่มประสิทธิภาพในการให้บริการและความสามารถในการแข่งขันของผู้ประกอบธุรกิจ อันเป็นการส่งเสริมให้เกิดมาตรฐานและคุณภาพในการประกอบธุรกิจที่คํานึงถึงประโยชน์สุงสุดของลูกค้าเป็นสําคัญข้อ ๓ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติเพิ่มเติมตามประกาศมาตรฐานการประกอบธุรกิจในเรื่องดังต่อไปนี้ ให้เป็นไปในแนวทางเดียวกัน(1) โครงสร้างองค์กร บทบาท อํานาจหน้าที่ และความรับผิดชอบในการดําเนินงานของกรรมการ ผู้บริหาร และบุคลากรที่ชัดเจน (2) ระบบงานที่สามารถรองรับการประกอบธุรกิจได้อย่างต่อเนื่อง(3) ระบบงานในการติดต่อและให้บริการแก่ลูกค้า(4) ระบบตรวจสอบและควบคุมภายในที่มีประสิทธิภาพ(5) ระบบเทคโนโลยีสารสนเทศที่มีประสิทธิภาพข้อ ๔ ในกรณีที่มีเหตุจําเป็นและสมควร สํานักงานอาจพิจารณาผ่อนผันให้ผู้ประกอบธุรกิจไม่ต้องปฏิบัติตามข้อกําหนดในรายละเอียดในเรื่องใดเรื่องหนึ่งตามประกาศนี้เป็นการเฉพาะรายหรือเป็นการชั่วคราวได้ ทั้งนี้ สํานักงานอาจกําหนดเงื่อนไขให้ผู้ประกอบธุรกิจที่ได้รับผ่อนผันต้องปฏิบัติด้วยก็ได้ข้อ ๕ ผู้ประกอบธุรกิจต้องจัดให้มีบุคคลที่รับผิดชอบในการนําเทคโนโลยีเพื่อการติดต่อและให้บริการแก่ลูกค้ามาใช้ในการประกอบธุรกิจดังต่อไปนี้(1) คณะกรรมการหรือผู้บริหารระดับสูงตามข้อ 6(2) บุคคลที่รับผิดชอบในการจัดการและดูแลเทคโนโลยีเพื่อการติดต่อและให้บริการแก่ลูกค้า (designated person) ตามข้อ 7(3) บุคคลที่มีส่วนร่วมในการพัฒนาเทคโนโลยีเพื่อการติดต่อและให้บริการแก่ลูกค้าตามข้อ 8ข้อ ๖ คณะกรรมการหรือผู้บริหารระดับสูงต้องมีหน้าที่ดังต่อไปนี้(1) ตระหนักรู้และอนุมัตินโยบายในการนําเทคโนโลยีเพื่อการติดต่อและให้บริการแก่ลูกค้ามาใช้(2) กําหนดบุคคลและเทคโนโลยีที่เหมาะสม (3) ติดตามตรวจสอบการจัดการเทคโนโลยี(4) ประเมินภาพรวมและความเสี่ยงที่อาจเกิดขึ้นจากเทคโนโลยีเพื่อประโยชน์ตามในวรรคหนึ่ง คําว่า "ผู้บริหารระดับสูง" หมายความว่า ผู้จัดการ รองผู้จัดการ ผู้ช่วยผู้จัดการ หรือผู้ดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่นข้อ ๗ บุคคลที่ผู้ประกอบธุรกิจมอบหมายให้รับผิดชอบในการจัดการและดูแลเทคโนโลยีเพื่อการติดต่อและให้บริการแก่ลูกค้าต้องเป็นผู้ที่มีความรู้และความเข้าใจในอัลกอริทึมที่นํามาใช้โดยอย่างน้อยต้องเข้าใจถึงความสมเหตุสมผล (rationale) ความเสี่ยงและการทํางานพื้นฐาน (rules) ของอัลกอริทึม และมีจํานวนที่เพียงพอและสอดคล้องกับการประกอบธุรกิจ ทั้งนี้ บุคคลดังกล่าวต้องมีหน้าที่อย่างน้อยดังต่อไปนี้(1) ตรวจสอบและประเมินความเสี่ยงที่อาจเกิดขึ้นจากการนําอัลกอริทึมมาใช้ และดําเนินการแก้ไขเพื่อลดความเสี่ยงดังกล่าวได้โดยไม่ชักช้า (2) ประเมินความเหมาะสมในการนําอัลกอริทึมมาใช้ข้อ ๘ บุคคลที่ผู้ประกอบธุรกิจมอบหมายให้มีส่วนร่วมในการพัฒนาเทคโนโลยีเพื่อการติดต่อและให้บริการแก่ลูกค้า หรือคัดเลือกผู้รับดําเนินการในงานเฉพาะทางเทคนิคที่เกี่ยวข้องกับเทคโนโลยีดังกล่าว ต้องเป็นผู้จัดการกองทุน นักวิเคราะห์การลงทุน หรือบุคคลอื่นที่มีความรู้ความสามารถเทียบเท่ากับบุคคลดังกล่าวความในวรรคหนึ่งไม่ใช้บังคับกับกรณีดังต่อไปนี้(1) กรณีที่ผู้ประกอบธุรกิจให้บริการออกแบบการลงทุนซึ่งไม่มีการรับบริหารจัดการทรัพย์สินของลูกค้า และจัดให้มีบุคลากรที่มีส่วนร่วมในการกําหนดกระบวนการและปัจจัยในการคัดเลือกผลิตภัณฑ์ในตลาดทุนในระบบอิเล็กทรอนิกส์เพื่อรองรับการลงทุนตามแผนจัดสรรการลงทุนและการติดตามและปรับปรุงการลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการให้บริการออกแบบการลงทุน(2) กรณีที่มีการกําหนดหลักเกณฑ์ในประกาศฉบับอื่นใดไว้เป็นการเฉพาะ ข้อ ๙ ผู้ประกอบธุรกิจต้องเปิดเผยข้อมูลดังต่อไปนี้ เพื่อให้ลูกค้าสามารถเข้าใจในรายละเอียดได้โดยผ่านช่องทางในการติดต่อสื่อสารต่าง ๆ หรือเอกสารที่เกี่ยวข้องกับการประกอบธุรกิจ(1) ขอบเขตและข้อจํากัดของการให้บริการทางการเงินแก่ลูกค้าอย่างสมเหตุสมผล(2) สมมติฐานของอัลกอริทึมอย่างสมเหตุสมผล(3) การเปลี่ยนแปลงข้อมูลตาม (1) และ (2) อย่างมีนัยสําคัญ(4) การดําเนินการในกรณีที่เกิดเหตุการณ์ที่ผิดปกติอย่างมีนัยสําคัญจนทําให้เทคโนโลยีทางการเงินเพื่อการติดต่อและให้บริการแก่ลูกค้าต้องหยุดชะงักลงข้อ ๑๐ เพื่อให้มั่นใจว่าการให้บริการผ่านเทคโนโลยีเพื่อการติดต่อและให้บริการแก่ลูกค้าเป็นไปอย่างต่อเนื่อง ผู้ประกอบธุรกิจต้องจัดให้มีระบบควบคุมและสอบทานการทํางานของเทคโนโลยีดังกล่าวอย่างสม่ําเสมอ โดยต้องดําเนินการทดสอบ ทบทวนและปรับปรุงการทํางานของอัลกอริทึมหรือวิธีการอื่นใดในทํานองเดียวกัน ข้อ ๑๑ ในการนําเทคโนโลยีเพื่อการติดต่อและให้บริการแก่ลูกค้ามาใช้ในการประกอบธุรกิจ ให้ผู้ประกอบธุรกิจที่มีการนําเทคโนโลยีดังกล่าวมาใช้อยู่แล้วก่อนวันที่ประกาศนี้มีผลใช้บังคับ ปฏิบัติให้เป็นไปตามข้อกําหนดในประกาศนี้ภายใน 1 ปีนับแต่วันที่ประกาศนี้มีผลใช้บังคับข้อ ๑๒ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2561 เป็นต้นไป ผู้มีอํานาจลงนาม - ประกาศ ณ วันที่ 25 มิถุนายน พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์